**סרדאר אזמון** (בפרסית: **سردار آزمون**; נולד ב-1 בינואר 1995 בגונבאד-א קבוס שבאיראן) הוא כדורגלן איראני, המשחק בעמדת החלוץ ברומא.

קריירת מועדונים
---------------

### ילדותו

החל לשחק בכדורגל בגיל 9. בגיל 11 הוזמן לנבחרת איראן עד-12. במקביל הוא שיחק כדוריד והוזמן לנבחרת איראן בכדוריד עד-15. בגיל 15 הוא הפך לשחקנה של ספהאן מליגת העל האיראנית. במהלך עונת 2012/13 בשל הופעותיו המוצלחות בנבחרות הנוער של איראן, מועדונים גדולים מאירופה התחילו להתעניין בו.

### רוסיה

#### רובין קאזאן

בחורף 2013 אזמון ביצע מעבר לרובין קאזאן והפך לכדורגלן האיראני הצעיר ביותר במועדון זר. את הופעת הבכורה שלו ברובין הוא ערך ב-25 ביולי 2013 במשחק הליגה האירופאית מול יגודינה וכך נהיה הכדורגלן האיראני הצעיר ביותר ששיחק בטורניר אירופאי. כבר במשחק השני שלו במדי הקבוצה הבוגרת אזמון הבקיע, כאשר נכנס כמחליף בדקה ה-84 מול מולדה. את משחק הבכורה שלו בליגה אזמון ערך ב-6 באוקטובר 2013 מול אנז'י מחצ'קלה, אחרי שהוא נכנס כמחליף בדקה ה-73 הוא הבקיע שער והשיג פנדל, המשחק נגמר 1–5 לזכות האדומים-ירוקים.

#### רוסטוב

בפברואר 2015 אזמון עבר לרוסטוב בהשאלה עד סוף העונה. לראשונה במדי הצהובים-כחולים סרדאר הופיע ב-8 במרץ 2015 במשחק ליגה נגד לוקומוטיב מוסקבה. ב-16 במרץ הבקיע אזמון בדקה ה-88 נגד קובאן קרסנודאר שער ניצחון אחרי שנכנס בדקה ה-73. ביולי השאלתו הוארכה עד תום עונת 2015/16 וב-2017 חזר אל רובין קאזאן. במהלך עונותיו ברוסטוב היה שותף לאחת העונות הטובות בתולדות המועדון, כשרוסטוב סיימה כסגנית האלופה בעונת 2015/2016 ובעונת 2016/2017 התמודדה בשלב הבתים של ליגת האלופות במהלכה אזמון גם היה מעורב בניצחון הסנסציוני על באיירן מינכן בתוצאה 3-2.

#### זניט

אזמון במדי זניט, דצמבר 2020.
ב-1 בפברואר 2019 חתם בזניט תמורת 12 מיליון יורו ל-3.5 שנים, עד 2022. הוא הופיע לראשונה במדי הכחולים-לבנים ב-12 בפברואר 2019 כשעלה כמחליף בדקה ה-76 בהפסד הקבוצה 0–1 לפנרבחצ'ה בשלב 32 האחרונות של הליגה האירופית. את שערי הבכורה הבקיע במשחק הגומלין ב-21 בפברואר 2019 כשהבקיע נגד פנרבחצ'ה בדקה ה-37 ובדקה ה-74, במשחק שהסתיים בתוצאה 1–3, במשחק שבו גם בישל את השער הראשון. בזכות הופעתו הטובה במשחק הוכתר לשחקן השבוע של הליגה האירופית. את שער הבכורה במדי זניט בליגת העל הרוסית בכדורגל הבקיע במשחק נגד אורל ב-2 במרץ 2019, במחזור ה-18 ובחודש מרץ כבר הוכתר לכדורגלן החודש בליגה הרוסית, אחרי שהבקיע 5 שערים ב-6 משחקי ליגת העל.

אזמון המשיך את היכולת הטובה שלו גם בפתיחת עונת 2019/2020 בליגת העל הרוסית בכדורגל כשהבקיע 2 שערים בהפסד קבוצתו 2–3 ללוקומוטיב מוסקבה, במשחק על הסופר קאפ הרוסי והבקיע 4 שערים נוספים במחצית הראשונה של העונה. ב-14 במרץ 2020 הבקיע לראשונה שלושער במדי זניט, בניצחון קבוצתו על אורל והבקיע מול אורל שלוש שער גם במחזור 17 של עונת 2020/2021 בניצחון 1–5 בדצמבר 2020.

בקיץ 2020, נודע על התעניינות בו מקבוצות רבות במערב אירופה. אך המנהל הספורטיבי של זניט, חוויאר ריבלטה, הודיע כי הקבוצה לא תמכור אותו לפני סיום חוזהו הרשמי בקבוצה. בעונת 2020/2021 בליגת העל הרוסית בכדורגל הבקיע 19 שערים והוכתר לסגן מלך השערים בליגה הרוסית.

בנובמבר 2021 החל לנהל מגעים עם ליון למעבר אליה בחלון ההעברות בינואר 2022 עד שנת 2026, או כסוכן חופשי לאחר תום חוזהו בזניט ביוני 2022.

במדי זניט ערך 101 הופעות בכל המסגרות.

### באייר לברקוזן

ב-22 בינואר 2022 סיכם לחמש שנים בבאייר לברקוזן מהבונדסליגה. בשל פציעה הוא מיעט לשחק במדי הקבוצה הגרמנית ובקיץ 2023 הושאל לרומא מהליגה האיטלקית.

נבחרת לאומית
------------

אזמון שיחק במגוון נבחרות נוער של איראן וכיום הוא מופיע במדי הנבחרת הבוגרת והנבחרת עד גיל 20. ב-2012 הוא נהיה מלך השערים בגביע חבר המדינות עם נבחרת הנוער.
באוקטובר 2013 הוזמן לראשונה לנבחרת הבוגרת וב-26 במאי 2014 ערך את הופעת הבכורה שלו במשחק ידידות מול מונטנגרו. ב-18 בנובמבר 2014 הבקיע שער בכורה במשחק ידידות מול קוריאה הדרומית.
בינואר 2015 אזמון נכלל בהרכב הנבחרת בגביע אסיה 2015. במשחק בית נגד קטר אזמון כבש שער ניצחון מרשים בדקה ה-52 שבזכותו איראן עלתה לשלב הפלייאוף. הוא הבקיע גם את הראשון בהפסד 3–4 מול עיראק ברבע הגמר. במרץ 2015 סרדאר הוזמן לנבחרת הצעירה למוקדמות אולימפיאדת 2016, שם הבקיע 4 שערים ב-3 משחקים שעזרו לאיראן להעפיל לאולימפיאדה.

נכלל בסגל נבחרת איראן לטורניר מונדיאל 2022.

חייו האישיים
------------

אזמון הוא איראני ממוצא טורקמני. הוא דובר טורקמנית, רוסית טורקית, פרסית ואנגלית, את האחרונה למד ברובין קאזאן עם ביברס נאתכו ורומן יריומנקו. אזמון גדל במשפחה של שחקני כדורעף: אביו, חליל אזמון הוא שחקן ומאמן עבר ששיחק בנבחרת איראן ואימן קבוצות איראניות מפורסמות, אמו מריה - מאמנת וגם אחותו שיחקה בנבחרת.

בספטמבר 2022 הוציא הודעה חריגה נגד המשטר באיראן, לאחר מותה של צעירה בידי המשטר בעקבות אי חבישת חג'אב.

תארים
-----

### קבוצתיים

* **נבחרת איראן**
	+ גביע הקונפדרציות של מערב אסיה עד-17: 2009
	+ מקום שלישי בגביע אסיה: 2019
* **רוסטוב**
	+ מקום שני בליגת העל הרוסית: 2015/16
* **זניט סנקט פטרבורג**
	+ אליפות רוסיה: 2018/19, 2019/20, 2020/21
	+ גביע רוסיה: 2019/20
	+ הסופרקאפ הרוסי: 2020, 2021

### אישיים

* **נבחרת איראן עד-19**
	+ מלך השערים בגביע חבר המדינות: 2012
* **ליגת העל הרוסית בכדורגל**
	+ מלך השערים של ליגת העל הרוסית בכדורגל: 17 שערים בעונת 2019/2020
	+ כדורגלן החודש בליגת העל הרוסית בכדורגל: מאי 2016, מרץ 2019
	+ כדורגלן השנה ברוסיה: 2020/2021

קישורים חיצוניים
----------------

ויקישיתוף מדיה וקבצים בנושא **סרדאר אזמון** בוויקישיתוף
* סרדאר אזמון, ברשת החברתית אקס (טוויטר)
* סרדאר אזמון, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* סטטיסטיקות ופרופיל באתר התאחדות הכדורגל הרוסית (ברוסית)
* דף השחקן באתר הרשמי של רוסטוב (ברוסית)

הערות שוליים
------------

1. ↑  ‏קפאה ברוסטוב: באיירן הפסידה 3:2 בקור הרוסי, באתר ספורט1, 23 בנובמבר 2016
2. ↑  "נאפולי, ווסטהאם ואתלטיקו נלחמות על סרדאר אזמון", באתר ynet, 18 באפריל 2020
3. ↑  معرفی ۲۵ بازیکن تیم ملی برای حضور در جام جهانی באתר הרשמי של פדרציית הכדורגל האיראנית, 13 בנובמבר 2022 (בפרסית)
4. ↑  Евгений Марков, Азмун живёт с родителями и ещё должен уйти в армию. Неизвестные факты об игроке года в РПЛ, www.championat.com (ברוסית)
5. ↑  כוכב נבחרת איראן: "המשטר רוצח אנשים בקלות, מגיע לנשים לחיות" | ישראל היום, באתר www.israelhayom.co.il

| **נבחרת איראן – מונדיאל 2018** |
| --- |
| 1 ביירנבאנד • 
2 טוראבי • 
3 חאג'-ספי • 
4 צ'שמי • 
5 מוחמדי • 
6 עזת-אללהי • 
7 שוג'אעי • 
8 פוראליג'אנג'י • 
9 אבראהימי • 
10 אנסארי-פרד • 
11 אמירי • 
12 מזהרי •
13 חנזאדה • 
14 קודוס •
15 מונטזרי •
16 קוצ'אן-נז'אד •
17 טארמי •
18 ג'האנבח'ש •
19 חוסייני •
20 אזמון •
21 דז'אגה •
22 עבדזאדה •
23 רזיאן •
מאמן: קיירוש | איראןאיראן |

| **נבחרת איראן – גביע אסיה בכדורגל 2019** |
| --- |
| 1 ביירנבאנד • 
2 קאפורי • 
3 חאג'-ספי • 
4 צ'שמי • 
5 מוחמדי • 
6 נור-אלהי • 
7 שוג'אעי • 
8 פוראליג'אנג'י • 
9 אבראהימי • 
10 אנסארי-פרד • 
11 אמירי • 
12 עבדזאדה •
13 כנאניזאדגן • 
14 קודוס •
15 מונטזרי •
16 תוראבי •
17 טארמי •
18 ג'האנבח'ש •
19 חוסייני •
20 אזמון •
21 דז'אגה •
22 ניאזמנד •
23 רזיאן •
מאמן: קיירוש | איראןאיראן |

| **נבחרת איראן – מונדיאל 2022** |
| --- |
| 1 ביירנבאנד • 
2 מוחרמי • 
3 חאג'-ספי • 
4 ח'ליל-זאדה • 
5 מוחמדי • 
6 עזת-אללהי • 
7 ג'האנבח'ש • 
8 פור-עלי-גנג'י • 
9 טארמי • 
10 אנסארי-פרד • 
11 אמירי • 
12 ניאזמנד •
13 כנעאני-זאדגאן • 
14 קודוס •
15 צ'שמי •
16 תוראבי •
17 קולי-זאדה •
18 כרימי •
19 מ. חוסייני •
20 אזמון •
21 נור-אלהי •
22 עאבד-זאדה •
23 רזאיאן •
24 ח. חוסייני •
25 ג'לאלי •
מאמן: קיירוש | איראןאיראן |

| מלך השערים של ליגת העל הרוסית |
| --- |
| 

|  |
| --- |
| 1992: מטבייב וקסומוב • 1993: פנצ'נקו • 1994: סמוטנקוב • 1995: ורטניקוב • 1996: מסלוב • 1997: ורטניקוב • 1998: ורטניקוב • 1999: דמטרדזה • 2000: לוסקוב • 2001: ויאזמיקין • 2002: גוסב וקיריצ'נקו• 2003: לוסקוב • 2004: קרז'אקוב • 2005: קיריצ'נקו • 2006: פבליוצ'נקו • 2007: פבליוצ'נקו ואדמוב • 2008: לאב • 2009: וליטון • 2010: וליטון • 2012: דומבייה • 2013: ואנדרסון ומובסיסיאן • 2014: דומבייה • 2015: האלק • 2016: סמולוב • 2017: סמולוב • 2018: פרומס • 2019: צ'אלוב • 2020: אזמון ודזיובה • 2021: דזיובה • 2022: אלגארוב |

 |

|  |  |  |
| --- | --- | --- |
| **הקודם**:**ארטיום דזיובה** | **כדורגלן השנה ברוסיה (ספורט אקספרס)** 2021 | **הבא**:**קלאודיניו** |